ΦΩΣ ΣΕ ΔΡΑΣΗ

Γιατί Είμαστε Εδώ;
2025-05-11 12:00 - 14:00 (Europe/Athens) | Κόρινθος, Πυλαρινού 111
Γιατί Είμαστε Εδώ; Στο ερώτημα “Γιατί Είμαστε Εδώ;” μπορούμε να ανασύρουμε την απάντηση από τις θεολογικές μας γνώσεις;Τις Κοσμολογικές μας γνώσεις; Τις ανθρωπολογικές μας γνώσεις; Τις ψυχολογικές μας γνώσεις; Ή μήπως χρειάζεται η εμπειρία του βυθίσματος μέσα στην ύπαρξη, αλλά και πέρα από αυτήν, αποκτώντας ένα βίωμα ακατάληπτο, παράδοξο, ασυγκράτητο, που δεν μπορεί να ταυτοποιηθεί με εξηγήσεις μιας λογικής επεξεργασίας; Ίσως να χρειάζονται όλα αυτά μαζί, ίσως μια συνδυαστική όλων αυτών για να μπορέσουμε απαντήσουμε στο μεγαλύτερο ερώτημα της Ανθρώπινης Ιστορίας. Ίσως την απάντηση απλά να την διαισθανόμαστε. Σας περιμένουμε λοιπόν, την Κυριακή 11 Μαΐου 2025, στις 12:00 μ.μ., στο Bistrot Cafe (Πυλαρινού 111, Κόρινθος, να την μοιραστούμε! Εισηγητές: Λένα Αθανασούλη και Χρήστος Παπαδάς

Περίπατος με φιλοσοφική διάθεση στα μονοπάτια του Σέιχ-Σου
2025-05-10 10:00 - 14:00
Φίλες και φίλοι, όπως είπαμε στην πρόσφατη συνάντησή μας στο Φιλοσοφικό Καφενείο Θεσσαλονίκης, μια βόλτα στη φύση θα ήταν μια ωραία δράση για την ομάδα μας, για να γνωριστούμε καλύτερα! Έτσι, σας καλούμε το Σάββατο 10 Μαΐου 2025, να πραγματοποιήσουμε μια πεζοπορία στις δασωμένες κορυφές του Σέιχ-Σου με οδηγό μας την υπέροχη Ιωάννα, η οποία μας στέλνει και τις παρακάτω λεπτομέρειες: «Θα ξεκινήσουμε έξω από το ξενοδοχείο Φιλίππειο, όπου και θα παρκάρουμε τα αυτοκίνητά μας. Το ραντεβού μας εκεί θα είναι στις 10πμ. Θα πορευτούμε σε δασικό μονοπάτι 1.700μ προς την κορυφή Κράνος. Η διαδρομή είναι εύκολη χωρίς υψομετρικές διαφορές εκτός των τελευταίων 100 μέτρων προς την κορυφή. Η κούραση της ανάβασης θα εξαφανιστεί μόλις αντικρίσουμε τη θέα από το Κράνος προς τη Θεσσαλονίκη, τον Θερμαϊκό και τον Όλυμπο. Αριστερά φαίνεται ο Χορτιάτης και το Πανόραμα. Υπάρχει κιόσκι και παγκάκια, όπου μπορούμε να συζητήσουμε και να κολατσίσουμε με ό,τι θα έχει φέρει ο καθένας μαζί του. Απαραίτητο βέβαια είναι να έχει ο καθένας μας τουλάχιστον μισό λίτρο νερό. Η επιστροφή θα γίνει από το ίδιο μονοπάτι, οπότε θα συμπληρώσουμε 3.400μ περπάτημα. Στην επιστροφή όσοι θέλουμε μπορούμε να απολαύσουμε έναν καφέ στον κήπο του ξενοδοχείου!» Προσοχή, επειδή μέχρι τις 10 Μαΐου μεσολαβούν αρκετές ημέρες και δεν μπορούμε να γνωρίζουμε τις καιρικές συνθήκες και άλλες τυχόν καταστάσεις που θα προκύψουν, σας παρακαλούμε, την προηγούμενη ημέρα του περιπάτου (δηλαδή στις 09/05/2025) να ρίξετε μια ματιά στην Facebook ομάδα του Φιλοσοφικού Καφενείου Θεσσαλονίκης, για να σιγουρευτείτε ότι ο περίπατος θα γίνει κανονικά. Με αγάπη, Χριστίνα Κούρφαλη Υπεύθυνη Φιλοσοφικού Καφενείου Θεσσαλονίκης

Το Ιδεώδες της Αυτάρκειας στους Κυνικούς
2025-05-10 10:00 - 12:00
Η τέταρτη συνάντηση του Διαδικτυακού Φιλοσοφικού Καφενείου, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 10 Μαΐου 2025, (10:00πμ ώρα Ελλάδας και 05:00μμ ώρα Αυστραλίας), με θέμα συζήτησης: «Το Ιδεώδες της Αυτάρκειας στους Κυνικούς». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνει συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 09/05/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Πολιτική & Πνευματικότητα
2025-05-04 11:00 - 13:00
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 4 Μαϊου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Πολιτική & Πνευματικότητα»:Η πολιτική, στην αυθεντική της μορφή, είναι η τέχνη του να υπηρετείς το κοινό καλό. Η πνευματικότητα, στην ουσία της, είναι η πορεία προς την εσωτερική αλήθεια, την ενότητα και τη συνειδητή αγάπη για όλα τα όντα. Όταν αυτές οι δύο συναντηθούν σε ένα ανώτερο επίπεδο, τότε η πολιτική μεταμορφώνεται: από εργαλείο εξουσίας και ιδιοτέλειας, σε πράξη υπηρεσίας, σοφίας και συμπόνιας. Η πνευματικότητα χωρίς πολιτική κινδυνεύει να αποκοπεί από τον κόσμο και να καταφύγει σε έναν απομονωμένο εσωτερισμό.Η πολιτική χωρίς πνευματικότητα κινδυνεύει να καταστεί κυνική, χειριστική και καταπιεστική. Η μεγάλη πρόκληση της εποχής μας είναι να γεφυρωθεί το χάσμα. Να γεννηθεί ένας πνευματικός ακτιβισμός, όπου οι αξίες της ελευθερίας, της δικαιοσύνης, της αλήθειας και της συμπόνιας να εφαρμόζονται όχι μόνο σε προσωπικό επίπεδο, αλλά και στις δομές της κοινωνίας. Όπως είπε ο Γκάντι:«Η πολιτική χωρίς αρχές και η πνευματικότητα χωρίς δράση, είναι και οι δύο κενές και επιβλαβείς.» Ίσως τελικά, η πνευματική πολιτική να είναι η μόνη που μπορεί να οδηγήσει την ανθρωπότητα σε μια αυθεντική Ευτοπία. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας. Σας περιμένουμε με χαρά να φιλοσοφήσουμε!

Εκδρομή στον Αρχαιολογικό Χώρο Βραυρώνας
2025-05-03 10:00 - 17:00
Με χαρά σας προσκαλούμε σε μια μονοήμερη εκδρομή, στον Αρχαιολογικό Χώρο Βραυρώνας, ενός από τους σημαντικότερους ιερούς αρχαίους τόπους της Αττικής. Χτισμένος σε υδρότοπο του Ερασίνου ποταμού, παραμένει τόπος εξαιρετικής φυσικής και ενεργειακής ομορφιάς. Θα έχουμε την ευκαιρία να περιηγηθούμε στο Αρχαιολογικό Μουσείο Βραυρώνας και να θαυμάσουμε τον δωρικού ρυθμού Ναό της Αρτέμιδος που περιβάλλεται από πλούσια βλάστηση. Στη συνέχεια θα κολυμπήσουμε σε κοντινή παραλία και η εκδρομή μας θα κλείσει σε ταβερνάκι της περιοχής. Πότε; Σάββατο 3 Μαϊου 2025, στις 10:00 το πρωίΠού; Σημείο συνάντησης ο Αρχαιολογικός Χώρος ΒραυρώναςΠώς; Ερχόμαστε με δικά μας μέσαΜε τι; Φοράμε άνετα ρούχα και δεν ξεχνάμε το μαγιό και την πετσέτα μας για τη θάλασσα. Το κόστος εισόδου είναι 10€ (5€ η είσοδος του Μουσείου συν 5€ η είσοδος του Αρχαιολογικού Χώρου). Μπορείτε να δηλώσετε συμμετοχή στο email μας: eikastikofos@gmail.com Παρακαλώ ενημερώστε μας αν δεν διαθέτετε αυτοκίνητο καθώς επίσης και αν έχετε κενές θέσεις στο αυτοκίνητο που θα μπορούσαν να εξυπηρετήσουν άτομα που δεν διαθέτουν, με μοίρασμα των εξόδων μεταφοράς. Σας περιμένουμε!

Το Φως της Φύσης
2025-04-27 11:00 - 13:00 | Πύργος Ιθώμης – Καρδίτσα, Ιερός Ναός Δώδεκα Αποστόλων Πύργος Ιθώμης -Καρδίτσας, Πύργος Ιθώμης
Το Φιλοσοφικό Καφενείο Καρδίτσας μας προσκαλεί στην επόμενη ανοιχτή υπαίθρια συνάντηση με θέμα: «Το Φως της Φύσης». Σε μια εποχή που το φως φτάνει κυρίως μέσα από οθόνες και ψυχρά λαμπάκια, σας προσκαλούμε σε μια επιστροφή στο ζωντανό Φως της Φύσης – αυτό που θρέφει το σώμα, διαυγάζει το πνεύμα και αφυπνίζει τη συνείδηση, την Κυριακή 27 Απριλίου 2025, στις 11:00 π.μ., στον αύλειο χώρο του Ι.Ν. Δώδεκα Αποστόλων, στην κατάφυτη κοιλάδα της Νέδα, του Πύργου Ιθώμης στην Καρδίτσα. Γιατί να έρθετε; Φως & Πράνα: Θα ανακαλύψουμε πώς το φυσικό φως λειτουργεί σαν φορέας ζωτικής ενέργειας – πράνα – που υποστηρίζει, θεραπεύει και εξελίσσει κάθε μας κύτταρο.

Επιστήμη & Υγεία: Θα δούμε πώς η έκθεση στο λευκό ηλιακό φως ρυθμίζει τον κιρκάδιο ρυθμό, ενισχύει την παραγωγή βιταμίνης D και ενδυναμώνει το ανοσοποιητικό μας.

Φιλοσοφία & Μύθος: Θα ταξιδέψουμε από την αλληγορία του Σπηλαίου του Πλάτωνα στο «απολλώνιο» φως του θεού Απόλλωνα, και θα τιμήσουμε τον τόπο όπου, σύμφωνα με τον μύθο, η νύμφη Ιθώμη και η νύμφη Νέδα ανέθρεψαν τον Δία στη σπηλιά ψηλά στα βράχια.

Βιώσιμη πρακτική: Μια απλή άσκηση συνειδητής επαφής με το φως – αναπνοή, σιωπή, παρατήρηση – για να επανασυντονιστούμε με τον φυσικό ρυθμό της άνοιξης.

Διάλογος & Διαμοιρασμός: Ερωτήσεις, εμπειρίες, προσωπικές ανακαλύψεις.

Στιγμή Σιωπής: Εσωτερική παρατήρηση και ολοκλήρωση. Εισήγηση: Ζωή Βαϊοπούλου Είσοδος ελεύθερη! Χρήσιμες πληροφορίες: Φορέστε άνετα ρούχα και παπούτσια, φέρτε στρωματάκι ή ψάθα

Η εκδήλωση θα πραγματοποιηθεί ανεξαρτήτως καιρού (υπάρχει στεγασμένος χώρος)

Στίγμα στο χάρτη: https://maps.app.goo.gl/NYCjtGeps7P9yvV79

Το Φιλοσοφικό Καφενείο Αγρινίου σε συνεργασία με το ΔΡΟΜΙΚΟ ΦΩΣ συμμετέχουν στο ΔΡΟΜΟ ΟΛΥΜΠΙΑΚΗΣ ΕΚΕΧΕΙΡΙΑΣ
2025-04-27 05:45 - 17:00
Το Φιλοσοφικό Καφενείο Αγρινίου σε συνεργασία με το ΔΡΟΜΙΚΟ ΦΩΣ συμμετέχουν στο ΔΡΟΜΟ ΟΛΥΜΠΙΑΚΗΣ ΕΚΕΧΕΙΡΙΑΣ [Ήλιδα-Ολυμπία: Το μονοπάτι της Εκεχειρίας (50χλμ.)]. Δηλώστε έγκαιρα και ΔΩΡΕΑΝ τη συμμετοχή σας εδώ. ΠΡΟΣΟΧΗ – ΣΗΜΑΝΤΙΚΗ ΣΗΜΕΙΩΣΗ:Στο προτελευταίο πεδίο της φόρμας, που ζητά να καταγράψετε το Σύλλογο στον οποίο ανήκετε και με τον οποίο θα συμμετάσχετε στην διοργάνωση, μην παραλείψετε να γράψετε: «ΔΡΟΜΙΚΟ ΦΩΣ» κι αμέσως μετά την υποβολή σας, παρακαλείστε θερμά όπως αποστείλετε email στο e.triantafyllidi30@gmail.com, ενημερώνοντάς μας για τη συμμετοχή σας. Λίγα λόγια για τη διοργάνωση:Για δέκατη συνεχόμενη χρονιά θα διεξαχθεί στην ιερή γη της Ήλιδας και της Ολυμπίας, στο «Μονοπάτι της Εκεχειρίας», την Κυριακή, 27 Απριλίου 2025, ο «Δρόμος Ολυμπιακής Εκεχειρίας 2025». Στον τόπο όπου γεννήθηκαν οι Ολυμπιακοί Αγώνες και κάθε τέσσερα χρόνια οι αρχαίοι Έλληνες ενώνονταν για να τιμήσουν τους θεούς τους. Η Συμπολιτεία Ολυμπίας διοργανώνει τον «Δρόμο της Εκεχειρίας». Το δρόμο που οδηγεί από την Αρχαία Ήλιδα (διοργανώτρια των αρχαίων Ολυμπιακών αγώνων) στην Αρχαία Ολυμπία (τόπο τέλεσης των αγώνων). Το δρόμο που οδηγεί από την Εκεχειρία στην Ειρήνη. Στο διάβα τους οι δρομείς, κήρυκες της Εκεχειρίας, τυγχάνουν της φιλοξενίας του Ξένιου Δία μέσα από τα χαρούμενα πρόσωπα των ανθρώπων που από τα βάθη των αιώνων φτάνει στις μέρες μας γεφυρώνοντας το αρχαίο με το σύγχρονο. Οι σύγχρονοι κάτοικοι, απόγονοι των αρχαίων Ηλείων, υποδέχονται τους δρομείς με δροσερό νερό, με παραδοσιακά προϊόντα, φρούτα, σταφίδες, γαλακτοκομικά, χυμούς, ξηρούς καρπούς… Γεννήματα της Ηλειακής γης, τα οποία προσφέρονται απλόχερα στους σύγχρονους κήρυκες της Εκεχειρίας.Ο δρόμος όπως και τις προηγούμενες χρονιές δεν θα έχει αγωνιστικό χαρακτήρα και θα διεξαχθεί επί της διαδρομής «Ήλιδα – Ολυμπία: Το Μονοπάτι της Εκεχειρίας» και θα βραβευθούν όλοι οι συμμετέχοντες που θα ολοκληρώσουν με επιτυχία τη διαδρομή των 50 χιλιομέτρων με μοναδικά αριθμημένα μετάλλια. Όσοι παραλείψουν κάποιο κομμάτι θα πάρουν αναμνηστικό μετάλλιο. Να σημειωθεί πως η πορεία αυτή ΔΕΝ έχει αγωνιστικό χαρακτήρα και όλοι οι συμμετέχοντες κινούνται σχεδόν μαζί ακολουθώντας πάντα τον προπομπό.Γεφυρώνοντας το αρχαίο με το σύγχρονο, το παλιό με το νέο, θυμίζουμε σε όλους για ποιο λόγο ετελούντο οι Ολυμπιακοί Αγώνες. Με βάση το «Μονοπάτι της Εκεχειρίας» ξαναφέρνουμε στο προσκήνιο τα ιδανικά του σεβασμού στον άνθρωπο και το ιερό δικαίωμα στην ειρήνη. Παροχές προς τους συμμετέχοντες:-Συλλεκτικό μετάλλιο και Έπαινος συμμετοχής-Αριθμό συμμετοχής-Τροφοδοσία με νερό, φρούτα, χυμούς, μπισκότα, ξηρούς καρπούς και φιλέματα ανά ~5 χλμ της διαδρομής-Το τεχνικό μπλουζάκι της Διοργάνωσης-Μεταφορά (δείτε αναλυτικά στη φόρμα εγγραφής. Λεωφορεία και από Αθήνα- Κόρινθο-Πάτρα)-Μεταφορά των προσωπικών αντικειμένων των αθλητών από την Εκκίνηση στον Τερματισμό. Περισσότερες πληροφορίες για την πορεία αλλά και πληροφορίες σχετικά με την διαδρομή μπορείτε να βρείτε στην επίσημη ιστοσελίδα του Μονοπατιού:https://routeoftruce.com/ Περιμένουμε να σας δούμε από κοντά και να απολαύσουμε όλοι μαζί τη μοναδικότητα του Μονοπατιού και τη μεταφορά του μηνύματος της Εκεχειρίας!

Ο φόβος: Στωικές και Επικούρειες Προσεγγίσεις για μια Γαλήνια Ζωή
2025-04-26 18:00 - 20:00 | Bazaari cafe, Φιλικής Εταιρείας 43, Θεσσαλονίκη
Το Φιλοσοφικό Καφενείο Θεσσαλονίκης μας προσκαλεί με χαρά στην επόμενη συνάντηση που θα πραγματοποιηθεί το Σάββατο 26/04/2025, στις 6:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας. -Γιατί φοβόμαστε και τι φοβόμαστε; -Πώς μπορούμε να διαχειριστούμε τον φόβο και να του δώσουμε δημιουργικό ρόλο στη ζωή μας; Οι απαντήσεις των Επικουρείων και των Στωικών σχετικά με τη διαχείριση του φόβου μπορούν να βοηθήσουν τον σύγχρονο άνθρωπο; Εισηγητές: Χριστίνα Κούρφαλη & Απόστολος Χαραλαμπίδης Είσοδος ελεύθερη!

Οι Ρόλοι που Παίζουμε
2025-04-13 12:00 - 14:00 | Κόρινθος, Πυλαρινού 111
Πόσους ρόλους αλήθεια παίζουμε; Είναι μετρήσιμοι; Είναι συνειδητοί; Υπάρχουν στιγμές που δεν παίζουμε ρόλους; Ή μήπως όλη μας την ζωή παίζουμε ρόλους; Μήπως η μάνα είναι ρόλος, το παιδί είναι ρόλος, ο σύντροφος είναι ρόλος, ο αδερφός είναι ρόλος; Και κατά επέκταση έχουμε και τους ψυχολογικούς ρόλους; Μήπως το θύμα είναι ρόλος, ο θύτης είναι ρόλος; Μήπως και ο σωτήρας είναι ρόλος; Σε μια θεατρική παράσταση παρακολουθούμε με ευκολία τους ρόλους που βλέπουμε. Στην ζωή μας άραγε μπορούμε με την ίδια ευκολία να τους παρακολουθήσουμε; Σας περιμένουμε την Κυριακή 13 Απριλίου 2025, στις 12:00 μ.μ., στο Bistrot Cafe (Πυλαρινού 111, Κόρινθος), να μοιραστούμε τις κατανοήσεις μας πάνω στο θέμα αυτό! Εισηγητές: Λένα Αθανασούλη και Χρήστος Παπαδάς

Αιγόσθενα και Μελαμπόδειο Ιερό
2025-04-13 10:00 - 17:00
Ελάτε με το ΔΡΟΜΙΚΟ ΦΩΣ να γιορτάσουμε την Άνοιξη σε έναν ιδιαίτερο τόπο! Έναν τόπο του οποίου η ιστορία καλύπτεται από πέπλο μυστηρίου… Θα περιηγηθούμε στα Αιγόσθενα και το εντυπωσιακό τους αρχαίο φρούριο, καθώς και στο ιερό του Μελάμποδος που βρίσκεται εντός του. Ένα ιερό που αποτελεί το πρώτο ψυχοθεραπευτήριο της προϊστορικής Ελλάδος, αφού ο Μελάμπους είναι ο αρχαιότερος ψυχοθεραπευτής και μάντης, τέταρτος απόγονος του Δευκαλίωνος και γενάρχης του μαντικού γένους των Μελαμποδιδών. Το ιερό λειτουργούσε μέχρι την Ρωμαϊκή εποχή. Σήμερα στη θέση του υπάρχει το εκκλησάκι της Αγίας Άννας στο οποίο βρίσκονται εντοιχισμένες αρκετές επιγραφές του Μελαμπόδειου Ιερού! «Η απομόνωση του τοπίου διέσωσε για εμάς μια ελληνική οχυρωμένη πόλη στην καλύτερη κατάσταση και μεγαλύτερη πληρότητα από οποιαδήποτε άλλη… ένα μέρος, που όσοι το έχουν δει, το αναπολούν με θαυμασμό και τείνουν να επιστρέφουν». Έτσι περιέγραψε το αρχαίο φρούριο των Αιγοσθένων ο Βρετανός αρχαιολόγος Μπένσον. Τα Αιγόσθενα – σημερινή ονομασία Πόρτο Γερμενό – βρίσκονται στη νότια κατάληξη του όρους Κιθαιρώνα στον Κορινθιακό Κόλπο και υπήρξαν ένα σημαντικό εμπορικό λιμάνι του Κορινθιακού. Αποτελούν μοναδικό συνδυασμό βουνού και θάλασσας, με υπέροχες φυσικές παραλίες. Η απόσταση από την Αθήνα είναι περίπου μία ώρα. Κατά τη διάρκεια της επίσκεψής μας στα Αιγόσθενα, θα πραγματοποιηθούν διάφορα δρώμενα από τους διοργανωτές, μεταξύ των οποίων – λόγω της εποχής – θα γίνει αναγνώριση και αναφορά στα βότανα της περιοχής. Μετά την περιήγηση και τα δρώμενα, θα ακολουθήσει γεύμα σε ταβέρνα της περιοχής. Η δράση αυτή δεν έχει βαθμό δυσκολίας και απευθύνεται σε όλους τους φίλους της ομάδας. Ημερομηνία: Κυριακή 13 Απριλίου 2025 – Ώρα έναρξης:10:00 πμ. – Ώρα λήξης: 05:00 μμ.Σημείο συνάντησης: Είσοδος του αρχαίου φρουρίου Αιγοσθένων.Η μετακίνηση θα γίνει με δικά μας μέσα. Κόστος συμμετοχής: 10,00€ Για συμμετοχές ενημερώστε μας στο email της ομάδας: dromikofos@gmail.comΣας περιμένουμε!

Η Σημασία της Επικούρειας Ηδονής
2025-04-12 10:00 - 12:00
Η τρίτη συνάντηση του Διαδικτυακού Φιλοσοφικού Καφενείου, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 12 Απριλίου 2025, (10:00πμ ώρα Ελλάδας και 05:00μμ ώρα Αυστραλίας), με θέμα συζήτησης: «Η Σημασία της Επικούρειας Ηδονής». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 11/04/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Δράση χωρίς Φως - Ζωή χωρίς Οξυγόνο
2025-04-06 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 6 Απριλίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Δράση χωρίς Φως – Ζωή χωρίς Οξυγόνο»:Οι τρέχουσες κινητοποιήσεις των πολιτών για το έγκλημα στα Τέμπη, αποτελούν αναμφίβολα μια σημαντική δράση ενεργοποίησης και κοινωνικής ευαισθησίας, αλλά για να είναι αποτελεσματικές θα πρέπει να φωτίζονται από την γενικότερη κατανόηση της κατάστασης που βιώνουμε και να στοχεύουν σε πολύ συγκεκριμένα αιτήματα. Χωρίς αυτές τις προϋποθέσεις η δράση διαμαρτυρίας είναι χωρίς οξυγόνο και έτσι δεν μπορεί ούτε να έχει διάρκεια, ούτε να επιφέρει ουσιαστικές αλλαγές. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας. Σας περιμένουμε με χαρά να φιλοσοφήσουμε!

ΔΡΑΣΗ ΧΩΡΙΣ ΦΩΣ – ΖΩΗ ΧΩΡΙΣ ΟΞΥΓΟΝΟ
2025-03-30 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
Δύο χρόνια μετά την τραγωδία των Τεμπών, αναρωτιόμαστε: Μπορούμε να ζούμε σε μια κοινωνία με αξιοπρέπεια, ελευθερία, σεβασμό και δικαιοσύνη;Μπορούμε να διεκδικήσουμε ένα αύριο που δεν θα μας πνίγει στο σκοτάδι της αδιαφορίας και της απανθρωπιάς; Σας καλούμε σε μια ομιλία αφύπνισης, όπου θα αναζητήσουμε, με ιστορικά παραδείγματα και βιωματικές αναφορές, πώς η δράση με φως μπορεί να αλλάξει την πορεία της κοινωνίας μας. Θεματικές της Ομιλίας:Το έγκλημα των Τεμπών και η σημασία της συλλογικής μνήμης.Δράσεις που φέρνουν φως: Παραδείγματα από την Ιστορία.Ο ρόλος της συνειδητής κοινωνικής ευθύνης.Πώς μπορούμε να γίνουμε η αλλαγή που αξίζουμε; Χώρος: Πολυχώρος “Οδός Ονείρων”, πεζόδρομος Βάλβη, ΚαρδίτσαΗμερομηνία & Ώρα: Κυριακή 30 Μαρτίου, 11:00-13:00 Εισηγηση: Βαϊοπούλου Ζωή Γιατί να έρθετε:Γιατί η σιωπή τροφοδοτεί το σκοτάδι. Γιατί αξίζουμε μια κοινωνία φωτός. Γιατί η Ελλάδα πρέπει να προχωρήσει μπροστά, όχι να εκτροχιαστεί ξανά. Ελάτε να συζητήσουμε, να στοχαστούμε και να δράσουμε μαζί. Η αλλαγή ξεκινά όταν αρνούμαστε να ζούμε χωρίς οξυγόνο.

Oικολογία και Πνευματικότητα
2025-03-23 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 23 Μαρτίου 2025 – 11:00 πμ., στο Κιμωλία Cafe-Bar (Mπουκογιάννη 4, Αγρίνιο), με το θέμα: Oικολογία και Πνευματικότητα.Θα συζητήσουμε για την οικολογική κρίση, προσεγγίζοντας το θέμα της Οικολογίας, σε συσχέτιση με τη συνειδησιακή ανασυγκρότηση της κοινωνίας. Όταν η θεώρηση της φύσης γίνεται ολιστικά, ο άνθρωπος παύει να την αντιμετωπίζει ως μια άψυχη πηγή εκμετάλλευσης και βιώνει την έννοια του αδιαχώριστου, όπως συμβαίνει με τα κύτταρα και τα όργανα στο ανθρώπινο σώμα. Εισηγητές: Χρήστος Ζερβόπουλος και Έλενα Τριανταφυλλίδη Σας περιμένουμε όλους λίγο νωρίτερα από τις 11:00.Είσοδος ελεύθερη!

Chico Xavier
2025-03-23 11:00 - 13:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει τη βραζιλιάνικη ταινία του 2010, «Chico Xavier», σε σκηνοθεσία του Daniel Filho. Η προβολή θα πραγματοποιηθεί την Κυριακή 23 Μαρτίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Πρόκειται για μια κινηματογραφική μεταφορά της ζωής του μεγαλύτερου Βραζιλιάνου διάμεσου, μυστικιστή και φιλάνθρωπου Francisco Cândido Xavier (1910 – 2002) πιο γνωστού ως Chico Xavier. Η πρώτη προβολή πραγματοποιήθηκε στις 02/04/2010 και μέχρι τις 06/05/2010 την είχαν δει περίπου 3 εκατομμύρια άτομα! O Chico παρήγαγε, περισσότερα από 450 βιβλία μέσω ψυχογραφίας, που έχουν μεταφραστεί σε πολλές γλώσσες. Δώρισε όλα τα έσοδα από τα έργα (περισσότερα από 50 εκατομμύρια αντίτυπα), σε φιλανθρωπικούς σκοπούς. Το περιεχόμενο των έργων του δεν ξεφεύγει πολύ από το πνευματιστικό δόγμα που κωδικοποίησε ο Allan Kardec, το ηθικό του μέρος του οποίου βασίζεται στον Χριστιανισμό. Μέσω γραπτών μηνυμάτων ανακούφισε το πένθος χιλιάδων γονιών, που είχαν χάσει τα παιδιά τους. Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» έχει ήδη προβάλει τις ταινίες «Nosso Lar» (Astral City), «Οι Μητέρες» (As Mães) και “Και η Ζωή Συνεχίζεται…” (E a Vida Continua), που είναι κινηματογραφικές μεταφορές των ομώνυμων βιβλίων του. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης.Γενική είσοδος: 6,00€

«Τι με κοιτάζεις, Ρόζα, μουδιασμένο; Συγχώρα με που δεν καταλαβαίνω…»
2025-03-22 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Αγαπημένοι μας φίλοι και φίλες, με μεγάλη χαρά σας προσκαλούμε στην επόμενη συνάντησή μας, η οποία θα πραγματοποιηθεί το Σάββατο 22 Μαρτίου 2025, στις 6:00 μ.μ. στο Bazaari cafe, Φιλικής Εταιρείας 43 – Θεσσαλονίκη (300μ. από τη στάση του μετρό “Συντριβάνι”), για να φιλοσοφήσουμε και να ανταλλάξουμε εμπειρίες και απόψεις. Σήμερα, καλπάζουν οι εξελίξεις σε επιστήμες, όπως η Αστρονομία και η Αστροφυσική, η Βιολογία και η Νευροφυσιολογία, η Πληροφορική και η Τεχνητή Νοημοσύνη. – Πώς οι εξελίξεις αυτές επηρεάζουν τις αντιλήψεις μας για τον κόσμο και τα πράγματα; – Μήπως αλλάζει και ο τρόπος που αντιλαμβανόμαστε τον εαυτό μας; Εισηγητές:Απόστολος Χαραλαμπίδης και Χριστίνα Κούρφαλη Είσοδος ελεύθερη!

Η Αταραξία των Σκεπτικών
2025-03-15 10:00 - 12:00
Το Διαδικτυακό Φιλοσοφικό Καφενείο της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», επανέρχεται δυναμικά με τη συμμετοχή της Unity in Philia, σε μια σειρά (7) επτά μηνιαίων συναντήσεων – οι πρώτες (4) τέσσερις συναντήσεις αφορούν βασικές-καίριες εννοήσεις του Στωικισμού (Απάθεια), του Σκεπτικισμού (Αταραξία), του Κυνισμού (Αυτάρκεια) και του Επικουρισμού (Ηδονή), ενώ οι επόμενες (3) τρεις αφορούν σε γενικότερα θέματα που άπτονται της θρησκευτικότητας. Η συνδιοργανώτρια Unity in Philia, έχει σαν βασικό της στόχο την εμπέδωση και προώθηση της φιλίας ανάμεσα σε Αυστραλία και Ελλάδα σε όλα τα επίπεδα, κυρίως στα πολιτιστικά, και την ανάδειξη αυτής της φιλίας στην ευρύτερη περιοχή της Ασίας και του Ειρηνικού. Η δεύτερη συνάντηση θα πραγματοποιηθεί το Σάββατο 15 Μαρτίου 2025, (10:00πμ ώρα Ελλάδας και 07:00μμ ώρα Αυστραλίας), με θέμα συζήτησης: «Η Αταραξία των Σκεπτικών». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 14/03/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Η Χρησιμότητα των Αντιθέτων
2025-03-09 12:00 - 14:00 | Κόρινθος, Πυλαρινού 111
Από τον τίτλο και μόνο του θέματος δηλώνεται, ότι υπάρχει κάποια χρησιμότητα που βγαίνει από τα ζεύγη των αντιθέτων. – Θα καταλαβαίναμε άραγε το κρύο αν δεν υπήρχε το ζεστό; – Θα αντιλαμβανόμασταν το Φως αν δεν υπήρχε το σκοτάδι; Η χρησιμότητα όμως, περιορίζεται μόνο στο να μας προσφέρει αυτή την διάκριση; Τα αντίθετα έχουν μια τέτοια δυναμική, που μέσα από την δράση και την αντίδραση, ενεργοποιείται ο μηχανισμός της αλλαγής, της μεταβολής, της σύνθεσης και της αποκάλυψης. Η φύση διαρκώς πάλλεται από αντίρροπες δυνάμεις και μέσα από αυτές, διαμορφώνεται και μεταβάλλεται σε κάτι άλλο. Μια μουσική σύνθεση αποτελείται από χαμηλών και υψηλών συχνοτήτων ήχων, μια εναλλαγή μεταξύ ελάσσονων και μείζονων ήχων για να δημιουργηθεί ένα μουσικό κομμάτι. Είναι τελικά η θέση των αντιθέτων ξεκάθαρα διαχωρισμένη ή τα αντίθετα λειτουργούν συμπληρωματικά το ένα στο άλλο; Σας περιμένουμε με χαρά την Κυριακή 9 Μαρτίου 2025, στο Bistrot Cafe (Πυλαρινού 111 – Κόρινθος) για να συζητήσουμε και να φιλοσοφήσουμε πάνω στη χρησιμότητα των αντιθέτων! Εισηγητές: Λένα Αθανασούλη και Χρήστος Παπαδάς

Από τον Πόθο στην Αγάπη
2025-03-09 11:00 - 14:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 9 Μαρτίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Από τον Πόθο στην Αγάπη»: Οι περισσότεροι άνθρωποι συγχέουν τον πόθο, τη λαγνεία με την αγάπη, που μπορεί βέβαια να συνυπάρχει. Αν και ο πόθος είναι επιφανειακός, το συναίσθημα είναι δυνατό και έχει τη δυνατότητα, υπό κατάλληλες προϋποθέσεις να μετατραπεί σε αγάπη. Παρά τις ομοιότητες, αυτά τα δύο συναισθήματα, έχουν μοναδικά και διακριτά χαρακτηριστικά. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας.

Κάλεσμα μαζικής κινητοποίησης στις 28 Φεβρουαρίου 2025
2025-02-28 00:00 - 23:30 | Σύνταγμα
Δράση χωρίς Φως είναι Ζωή χωρίς ΟξυγόνοΓίνε η Αλλαγή!Στις 28 Φεβρουαρίου, δεν τιμούμε απλώς τη μνήμη των θυμάτων της τραγωδίας στα Τέμπη. Αρνούμαστε να ξεχάσουμε, αρνούμαστε να συνεχίσουμε σαν να μη συνέβη τίποτα. Στεκόμαστε ενωμένοι απέναντι στο σκοτάδι της αδιαφορίας, της ανευθυνότητας, της συγκάλυψης και της κομματικής διαφθοράς που καταδικάζει τη χώρα μας στη στασιμότητα και το χάος. Το πρόβλημα δεν είναι μόνο ποιος κυβερνά, αλλά το ίδιο το σύστημα που διαιωνίζει την εκμετάλλευση, τον εμπαιγμό και τη συλλογική αδράνεια.Δεν αρκεί να γκρεμίσουμε ένα σαθρό καθεστώς. Πρέπει να οικοδομήσουμε μια νέα πραγματικότητα, μια κοινωνία αλληλεγγύης, ευθύνης και αυτοδιαχείρισης. Μια κοινωνία όπου δεν θα θρηνούμε θύματα λόγω εγκληματικής αδιαφορίας, αλλά θα συνδημιουργούμε το μέλλον που μας αξίζει. Από την αγανάκτηση στη δράση!Η Κίνηση «ΦΩΣ ΣΕ ΔΡΑΣΗ» δεν καλεί σε τυφλή οργή, αλλά σε φωτεινή και δημιουργική συστράτευση. Δεν περιμένουμε σωτήρες, γιατί ο μόνος σωτήρας είναι η συλλογική μας αφύπνιση! Οραματιζόμαστε μια νέα κοινωνία βασισμένη στην αμεσοδημοκρατία, τη συμμετοχή και την αυτοδιαχείριση. Στις 28 Φεβρουαρίου, ας είμαστε όλοι εκεί!Όχι ως παθητικοί θεατές της αδικίας, αλλά ως ενεργοί πολίτες που δεν φοβούνται να διεκδικήσουν το δίκαιο και το αυτονόητο. Να στείλουμε ένα μήνυμα ότι η σιωπή δεν είναι πλέον επιλογή. Η αλλαγή ξεκινά από εμάς!Γίνε ενεργό μέλος της Κίνησης «ΦΩΣ ΣΕ ΔΡΑΣΗ», γίνε μέρος της αλλαγής! Έλα να ενώσουμε τις φωνές μας και να δείξουμε ότι το Φως της Ανθρωπιάς, της Δικαιοσύνης και της Αλήθειας δεν μπορεί να σβήσει! Συνδεθείτε μαζί μας φωτεινά και δράστε! Διαδώστε το μήνυμα, Αφυπνίστε συνειδήσεις!

Ο Στοχασμός στο Στόχο. Η Τέχνη της Συνειδητής Επίτευξης!
2025-02-23 11:00 - 14:00
Στις πλατείες της αρχαίας Ελλάδος, οι φιλόσοφοι συζητούσαν για το νόημα της ζωής χρησιμοποιώντας δύο λέξεις: «τέλος» (στόχος) και «θεωρία» (στοχασμός). Σήμερα, σε έναν κόσμο που λατρεύει την ταχύτητα και τα αποτελέσματα, αξίζει να ρωτήσουμε: Πώς μπορούν οι στόχοι μας να μην γίνουν φυλακές, αλλά γέφυρες προς την αυτογνωσία;

Και πώς ο στοχασμός μετατρέπει την πράξη σε μία ιερή τέχνη;Ως επιβάτες στο ίδιο τρένο, ο προσωπικός με τον τελικό προορισμό, υπό ποιες συνθήκες ταυτίζονται; Φίλες και φίλοι του Φιλοσοφικού Καφενείου Καρδίτσας, την Κυριακή 23 Φεβρουαρίου 2025 και ώρα 11:00 το πρωί σας προσκαλούμε να διανθίσουμε τη συζήτηση με θέμα: «Ο Στοχασμός στο Στόχο. Η Τέχνη της Συνειδητής Επίτευξης!» Η συνάντηση μας θα γίνει στο καφέ “Σερραϊκόν”, Δ. Τερτίπη 17 στην Καρδίτσα (πεζόδρομος κεντρικής πλατείας). Εισήγηση: Ζωή Βαϊοπούλου Είσοδος ελεύθερη!

Η ανθρώπινη μορφή στην ελληνική ζωγραφική του 20ου αιώνα
2025-02-22 20:30 - 22:00 | Ίδρυμα Εικαστικών Τεχνών & Μουσικής Β&Μ Θεοχαράκη, Μέρλιν 2, Αθήνα, 106 71, Greece
Αγαπητοί φίλοι του ΕΙΚΑΣΤΙΚΟΥ ΦΩΤΟΣ, σας προσκαλούμε στην διαδραστική συνάντηση που θα γίνει το Σάββατο 22 Φεβρουαρίου 2025, ώρες 20:30-22:00 στο Αμφιθέατρο του Ιδρύματος Εικαστικών Τεχνών Θεοχαράκη με θέμα: “Στο Καταφύγιο της Τέχνης – Η ανθρώπινη μορφή στην ελληνική ζωγραφική του 20ου αιώνα'” Στο Εικαστικό αυτό ταξίδι θα δούμε πώς μέσα στις αντίξοες συνθήκες του 20ου αιώνα (παγκόσμιοι πόλεμοι, μικρασιατική καταστροφή, κατοχή) η ελληνική ζωγραφική κράτησε τον σεβασμό της στον Άνθρωπο. Οι συμμετέχοντες θα έχουμε την ευκαιρία να προσεγγίσουμε τα εικαστικά έργα, τη μουσική και τη λογοτεχνία μέσα από μία ευχάριστη και δημιουργική επαφή με τα έργα τέχνης και τους άλλους. Την παρουσίαση των έργων τέχνης κάνει η ιστορικός και παιδαγωγός πολιτισμού Κατερίνα Ρογκάκου, τα μουσικά έργα ερμηνεύει η πιανίστα Δήμητρα Κοκκινοπούλου και την αλληλεπίδραση των εικαστικών έργων με τη μουσική και τη λογοτεχνία επιμελείται ο μουσικοπαιδαγωγός και συγγραφέας Παναγιώτης Τσιρίδης . Το πρόγραμμα απευθύνεται σε ενήλικες και εφήβους χωρίς να απαιτείται καμία προηγούμενη γνώση ή εμπειρία με τις τέχνες. Η ομάδα μας θα συναντηθεί ώρα 20:00 στην είσοδο του Ιδρύματος Εικαστικών Τεχνών Β&Μ Θεοχαράκη. Σας περιμένουμε! Κόστος συμμετοχής: 10€

Ο Πόνος ως Πύλη της Σοφίας
2025-02-16 11:00 - 14:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 16/02/2025, στις 11:00 π.μ. στο Κιμωλία Cafe-Bar (Μπουκογιάννη 4, Αγρίνιο), με θέμα συζήτησης: “Ο Πόνος ως Πύλη της Σοφίας”. Θα αναλύσουμε τον πόνο, τα είδη του, τις αντιδράσεις μας σε αυτόν και θα στοχαστούμε πάνω στο θέμα της μεταμόρφωσής του. Σας περιμένουμε όλους να μοιραστούμε εμπειρίες κι επιγνώσεις. Εισηγητές: Έλενα Τριανταφυλλίδη και Χρήστος Ζερβόπουλος Είσοδος ελεύθερη!

Ο Λύκος της Στέπας
2025-02-16 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την ταινία «Ο Λύκος της Στέπας», σε σκηνοθεσία του Φρεντ Χέινς, η οποία αποτελεί μια τολμηρή κινηματογραφική μεταφορά του ομώνυμου μυθιστορήματος του Χέρμαν Έσσε. Στην ταινία πρωταγωνιστούν οι Μαξ φον Σίντοφ και Ντομινίκ Σαντά. Η προβολή θα πραγματοποιηθεί την Κυριακή 16 Φεβρουαρίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Πρωταγωνιστής είναι ο Μαξ φον Σίντοφ στον ρόλο του Χάρι Χάλερ, ενός διανοούμενου που παλεύει με την εσωτερική του σύγκρουση μεταξύ της ανθρώπινης φύσης και των ζωωδών ενστίκτων του. Η ιστορία διαδραματίζεται στη Βασιλεία της Ελβετίας τη δεκαετία του 1920, όπου ο Χάλερ, απογοητευμένος από την αστική κοινωνία και βυθισμένος σε υπαρξιακή κρίση, σχεδιάζει να τερματίσει τη ζωή του στα 50ά του γενέθλια. Η γνωριμία του με τη μυστηριώδη Ερμίν (Ντομινίκ Σαντά) τον οδηγεί σε έναν κόσμο αισθήσεων και αυτοανακάλυψης, ανατρέποντας τις αντιλήψεις του για την πραγματικότητα. Η ταινία συνδυάζει ρεαλιστικές αφηγήσεις με σουρεαλιστικά οπτικά εφέ, προσφέροντας μια βαθιά εξερεύνηση της ανθρώπινης ψυχής και των αντιφάσεών της. Παρά τις προκλήσεις στην παραγωγή και τη διανομή της, η ταινία παραμένει ένα κρυμμένο διαμάντι του κινηματογράφου, προσκαλώντας τους θεατές σε ένα μαγικό ταξίδι αυτογνωσίας.. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης.Γενική είσοδος: 6,00€

Ποιο το νόημα της Ζωής;
2025-02-09 12:00 - 14:00 | Κόρινθος, Πυλαρινού 111
Το νόημα της Ζωής αν ήταν θέμα για ένα βιβλίο, πόσες σελίδες θα χρειαζόταν για να γραφτεί; Αν ήταν θέμα για έναν πίνακα ζωγραφικής, με ποια εικόνα θα μπορούσε να ζωγραφιστεί; Αν ήταν θέμα για μια σύνθεση μουσικής με ποια μελωδία θα κατάφερνε να εκφραστεί; Είναι το νόημα της ζωής μια έμπνευση που μας χρειάζεται για να το δημιουργήσουμε; Μήπως είναι ένα μυστικό που καλούμαστε να το ανακαλύψουμε; Ή το νόημα της ζωής μας το αποκαλύπτει η ίδια η ζωή; Στις 9 Φεβρουαρίου σας περιμένουμε για να φτιάξουμε μαζί μια σύνθεση από νοήματα.

Η Απάθεια στους Στωικούς
2025-02-08 11:00 - 13:00
Το Διαδικτυακό Φιλοσοφικό Καφενείο της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», επανήλθε δυναμικά με τη συμμετοχή της Unity in Philia, σε μια σειρά (7) επτά μηνιαίων συναντήσεων – οι πρώτες (4) τέσσερις συναντήσεις αφορούν βασικές-καίριες εννοήσεις του Στωικισμού (Απάθεια), του Σκεπτικισμού (Αταραξία), του Κυνισμού (Αυτάρκεια) και του Επικουρισμού (Ηδονή), ενώ οι επόμενες (3) τρεις αφορούν σε γενικότερα θέματα που άπτονται της θρησκευτικότητας. Η συνδιοργανώτρια Unity in Philia, έχει σαν βασικό της στόχο την εμπέδωση και προώθηση της φιλίας ανάμεσα σε Αυστραλία και Ελλάδα σε όλα τα επίπεδα, κυρίως στα πολιτιστικά, και την ανάδειξη αυτής της φιλίας στην ευρύτερη περιοχή της Ασίας και του Ειρηνικού. Η πρώτη συνάντηση θα πραγματοποιηθεί το Σάββατο 8 Φεβρουαρίου 2025, (11:00πμ ώρα Ελλάδας και 08:00μμ ώρα Αυστραλίας), με θέμα συζήτησης: «Η Απάθεια στους Στωικούς». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 07/02/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Σημειώνουμε πως θα δοθεί προτεραιότητα στους φίλους από την επαρχία και το εξωτερικό.

Από τον Άνθρωπο Κάμπια στον Άνθρωπο Πεταλούδα
2025-02-02 11:00 - 14:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 2 Φεβρουαρίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Από τον Άνθρωπο Κάμπια στον Άνθρωπο Πεταλούδα»:Ο Νίκος Καζαντζάκης αναφερόταν συχνά στην αλληγορία της κάμπιας, που γίνεται πεταλούδα. «H καρδιά του ανθρώπου είναι ένα κουβάρι κάμπιες — φύσηξε, Χριστέ μου, να γίνουν πεταλούδες!»Ένας άνθρωπος «κάμπια» που θέλει να γίνει «πεταλούδα» δεν ενδιαφέρεται για το τι σκέφτονται οι άλλες κάμπιες και πολύ λιγότερο φιλοδοξεί να γίνει μια τέλεια και υπέροχη κάμπια, μια ‘σοφή’ κάμπια, ή ‘γκουρού’, ή ‘μεταφυσική’ ή ‘αγία’. Στην πραγματικότητα, ο μόνος της στόχος είναι να πεθάνει ως «κάμπια» και να αναγεννηθεί ως «πεταλούδα». Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ».

Μοναξιά και Μοναχικότητα
2025-01-19 11:00 - 14:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Με το νέο έτος το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 19 Ιανουαρίου 2025, στις 11 π.μ., στο Κιμωλία Cafe-Bar (Μπουκογιάννη 4- Αγρίνιο) για να φιλοσοφήσουμε πάνω στο θέμα “ΜΟΝΑΞΙΑ ΚΑΙ ΜΟΝΑΧΙΚΟΤΗΤΑ”. Σε μία από τις ομιλίες του ο Osho αναφέρει: “Οι άνθρωποι χρειάζονται τα πλήθη. Αυτός είναι ο ψυχολογικός λόγος που θέλουν πάντοτε να ανήκουν στον ινδουισμό, το χριστιανισμό, το μωαμεθανισμό, στη μια χώρα, στην άλλη χώρα, σε τούτη τη φυλή, σε κείνη τη φυλή. Αν δεν αρκεί ακόμη κι αυτό, δημιουργούν ροταριανές λέσχες, λέσχες Λάιον. Δεν μπορούν να μείνουν μόνοι. Πρέπει συνεχώς να περιβάλλονται από κόσμο. Μόνο τότε μπορούν να διατηρήσουν ζωντανή την ένταση, ζωντανό το ρόλο. Μέσα στο πλήθος δεν μπορούν να είναι ο εαυτός τους. Αν γνωρίζεις την μοναχικότητά σου, έχεις γνωριστεί με την ύπαρξη, με τη φύση, με την πραγματικότητά σου. Και σου δίνει αυτό τόση ευδαιμονία που δεν συγκρίνεται με καμία χαρά που έχεις νιώσει στο παρελθόν.” Εισηγητές: Χρήστος Ζερβόπουλος- Έλενα Τριανταφυλλίδη Είσοδος ελεύθερη!

Club Zero
2025-01-19 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την μαύρη κωμωδία-θρίλερ του 2023 «Club Zero», σε σκηνοθεσία και παραγωγή της Τζέσικα Χάουσνερ, βασισμένο σε σενάριο της ίδιας και της Ζεραλντίν Μπαζάρ. Στην ταινία πρωταγωνιστούν οι Μία Βασικόφσκα, Ματιέ Ντεμί, Έλσα Ζιλμπερστάιν, Αμίρ Ελ-Μάσρι και Σίντσε Μπαμπέτ Κνουντσεν. Η προβολή θα πραγματοποιηθεί την Κυριακή 19 Ιανουαρίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Η ταινία αφηγείται την ιστορία της δεσποινίδας Νόβακ, μιας διακεκριμένης διατροφολόγου που προσλαμβάνεται σε ένα ακριβό ιδιωτικό σχολείο για να διδάξει το μάθημα της «Ενσυνείδητης Διατροφής». Αυτή η σύγχρονη διατροφική προσέγγιση στοχεύει στην καταπολέμηση του υπερκαταναλωτισμού και των περιβαλλοντικών του επιπτώσεων. Ωστόσο, οι αμφιλεγόμενες διδαχές της οδηγούν μια ομάδα πέντε μαθητών σε επικίνδυνα μονοπάτια, προκαλώντας ανησυχία για τις συνέπειες της επιρροής της. Η ταινία αποτελεί διεθνή συμπαραγωγή μεταξύ εταιρειών από την Αυστρία, το Ηνωμένο Βασίλειο, τη Γερμανία, τη Γαλλία και τη Δανία. Το “Club Zero” επιλέχθηκε να διαγωνιστεί για τον Χρυσό Φοίνικα στο 76ο Φεστιβάλ Καννών, όπου έκανε την παγκόσμια πρεμιέρα του στις 22 Μαΐου 2023. Η ταινία εξετάζει θέματα όπως η επιρροή των εκπαιδευτικών, η ευαλωτότητα των νέων και οι κίνδυνοι των ακραίων διατροφικών πρακτικών, προσφέροντας μια κριτική ματιά στις σύγχρονες κοινωνικές τάσεις. Η Χάουσνερ, σε μια από τις συνεντεύξεις της, δήλωσε ότι: «Μία από τις εμπνεύσεις της ιστορίας είναι το διάσημο παραμύθι του “Μαγεμένου Αυλού”, των αδελφών Γκριμ, που βασίζεται σε έναν μύθο του 1284. Σκέφτηκα πόσο ταιριάζει στις μέρες μας που οι γονείς, απορροφημένοι από το δικό τους στρες, δεν ακούν τα παιδιά τους. Δεν δίνουν χρόνο και σημασία. Και θα βρεθεί ένας αυλητής να τα παρασύρει σε επικίνδυνα μονοπάτια». Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Γενική είσοδος: 6,00€

Οικο-γένεια! Εκεί που ο Σπόρος γίνεται Σπείρα
2025-01-19 11:00 - 14:00 | Καφέ «Πουθενά», Πλατεία Στρατολογίας, Καρδίτσα
Φίλες και φίλοι του Φιλοσοφικού Καφενείου Καρδίτσας, την Κυριακή 19 Ιανουαρίου 2025, σας καλούμε να διερευνήσουμε μαζί πώς η σχέση του σπόρου, του σπιτιού και της σπείρας γίνεται το ιδανικό μοντέλο για την κατανόηση της ζωής ως μιας διαρκούς πορείας εξέλιξης, ριζωμένης στην ασφάλεια και στην αγάπη. Αυτό το σκεπτικό συσχετίζεται με αρχαίες ελληνικές ιδέες, όπως του Αριστοτέλη, που έβλεπε την οικογένεια ως τον θεμέλιο λίθο της κοινωνίας, αλλά και τη σύγχρονη φιλοσοφία, που τονίζει τη σημασία της ενσυνείδητης αγάπης για την ανάπτυξη του ατόμου. Σας περιμένουμε στο Καφέ “Πουθενά” (Πλατεία Στρατολογίας – Καρδίτσα), στις 19/01/2025, ώρα 11:00πμ. Εισήγηση: Ζωή ΒαϊοπούλουΕίσοδος ελεύθερη.
